Eigentlech hömmer planet gha, z Haast z öbernachte. Do mer aber öppe am 2i scho det gse sei, ond üs das "Dorf" ned öberzoge ond drom simmer no 120 Kilometer wiiter uf Fox Glacier gfahre. Am nöchste Morge simmer do a Parkplatz vom Foxgletscher gfahre ond hei de Walk zo de Gletscherzonge gmacht. Nochhär  simmer no 10 Kilometer usem Dorf is nüt gfahre,wöus dete gmäss de Charte e super Ussecht uf d Bärge het - wow, s het sech glohnt, d Ussecht esch super gse. Gäg de Nomitag simmer wiiter is nöchste, grössere Gletscherdorf Franz Josef. Jo, ech fendes ou chli komisch, dass das Dorf ond dä Gletscher Franz Josef heisst - aber was söuss…